id en en en en id en en fr ms ca id en en en id en en fr ms ca id id en id ms id id id id id ms id id id id ms id id id ms id id id ms id id ms ms id id tl id ms id id id id en id ms en ml de en en nl en en en fi ms en id en id en ms fr en id id en en en fa en en en en en en es en en ms en fr en en en en en id en en
Kunjungan Calon Pakatan Harapan ke Rumah Bonda – Saifulislam.Com
Wednesday , September 7 2022
Semalam saya sangat gembira kerana Prof Abdul Aziz Bari dan Saudara Howard Lee 李存孝 berkunjung ke rumah kami di kampung, melawat bonda dan keluarga saya. Kunjungan ini sangat bermakna buat diri saya yang berada jauh di perantauan. Keluarga saya ingat peranan penting Prof Aziz Bari dalam menafsirkan perlembagaan semasa krisis perlembagaan kerajaan Pakatan Rakyat negeri Perak tahun 2013 yang lalu.
Cuma saya agak dukacita apabila abang saya memberitahu bagaimana artikel saya disebar merata kampung hingga menimbulkan gangguan terhadap keluarga. Saya boleh bayangkan ketidak tenteraman yang keluarga saya alami.
Ia adalah sebab penting mengapa saya tidak berkempen terbuka untuk Howard Lee pada tahun 2013 kerana saya belum ada pengalaman untuk berdepan dengan implikasi dihebahkan sebagai pro DAP, walaupun ketika itu Pakatan Rakyat termasuk PAS masih bersama dengan DAP.
Namun, secara prinsipnya sudah pun jelas pada masa tersebut kerana saya telah menulis beberapa artikel di blog berkaitan kerjasama DAP dan PAS dalam PR, serta membentangkan kertas kerja persoalan mengundi non Muslim di dalam program Konvensyen Fiqh Islam Semasa: Mengulas Isu Politik dan Pilihanraya Berdasarkan Manhaj Wasatiy. Program anjuran KFIQH itu berlangsung pada 15 September 2012, dengan pembentangan bersama Dr. Zaharuddin Abdul Rahman, Sahib al-Samahah Tuan Mufti Wilayah Persekutuan, Tuan Mufti Negeri Perlis, Dr. Maszlee Malik dan ramai lagi.
Tetapi pada tahun 2018 ini, saya lebih bersedia, walaupun ditakdirkan secara fizikalnya tidak berada di tanahair. Bersedia pun bukanlah bersedia apa-apa. Lebih kepada bersedia untuk bersuara menyatakan pendapat, kemudian bersabar dengan kesan-kesan sampingan yang hadir.
Saya minta maaf daripada abang kerana menyusahkan keluarga walaupun jauh di hujung dunia, tetapi abang saya kata no worry at all, just cheap talk, masuk telinga kiri keluar telinga kanan. Asalkan jangan memutuskan silaturahim. Penjelasan itu banyak melegakan saya yang terasa sukar membantu kerana duduk berjauhan.
Saya harap selepas pilihanraya keadaan menjadi aman damai semula. Tidak mengapalah kalau saya menjadi anak kampung yang tidak disukai masyarakat. Asalkan emak redha, dan adik beradik pun ok, saya sudah rasa saya orang paling kaya dan aman di dunia yang sementara ini.
Anak-anak kami teruja melihat foto Prof Aziz Bari bersama opah dan pakcik mereka. Anak-anak kami bertanya maklumat lanjut, siapa Prof Abdul Aziz Bari ini?
Dan mengapa DAP pilihan Prof?
Saya berhati-hati untuk tidak menjawab bagi pihak Prof. Abdul Aziz Bari.
Sebagai cikgu sekolah, dan mempelajari sains pembelajaran di negeri jauh-jauh di Finland ini, saya bukakan sesi problem based learning sedikit…
Jika PAS hendak melaksanakan hukum hudud, DAP berpendapat perlaksanaan itu bertentangan dengan Perlembagaan Malaysia. Maka, tidak boleh buat sesuatu yang bertentangan dengan perlembagaan, kecuali perlembagaan itu perlu diubah terlebih dahulu. Maka, dalam kes ini, adakah DAP menentang hudud dan menentang Islam, atau pun DAP menentang perbuatan yang melanggar perlembagaan negara?
Itu senario pertama. Maaflah kalau ia kedengaran ‘shallow’ kerana saya memberikan kes ini kepada anak kami, yang tua berusia 16 tahun.
Adakah sama perbuatan mempromosi amalan LGBT, dengan pendirian yang mahukan semua rakyat Malaysia dijamin dilindungi oleh undang-undang, termasuk penjenayah, perompak malah LGBT? Bahawa mereka tidak boleh dizalimi. Mereka hanya boleh dihukum berdasarkan sabitan undang-undang.
Misalnya, ummi adalah doktor pakar dan bekerja di wad kecemasan. Suatu hari, ummi didatangi oleh seorang pesakit yang merupakan seorang perogol. Dia digari oleh polis. Adakah kerana dia perogol, maka ummi boleh suntik racun, atau menolak untuk merawat perogol itu? Jawapannya ialah TIDAK. Hak perogol itu mendapatkan rawatan mesti ditunaikan. Ada pun kesalahan rogolnya, ia diuruskan oleh undang-undang dan penguatkuasaan.
Jadi, tidak boleh semata-mata kerana seorang itu lesbian, gay, biseksual atau transeksual, maka hartanya dirampas, dia diseksa dll. Jika nak hukum mereka, hukum mereka berdasarkan peruntukan undang-undang yang termaktub dalam perlembagaan atas sebuah kesalahan.
(Saya teringat dalam kajian sejarah dahulu, Sultan Suleyman al-Qanuni pemerintah Daulah Uthmaniyyah, menggunakan peruntukan tidak bersolat Jumaat untuk mengambil tindakan ke atas kelompok Syiah Kızılbaş, sebab tidak boleh menghukum seseorang hanya kerana aqidahnya adalah aqidah syiah.)
Tapi, naratif ini tidak popular. Yang popular ialah DAP anti hudud, anti Islam, pro LGBT. Dan kini abi mereka dilabel sebagai pro LGBT, menyokong musuh Islam dan lain-lain.
Kata anak kami, “Prof Aziz pakar Perlembagaan. Dia pilih DAP sebab DAP komited ‘defend’ perlembagaan Malaysia!”
Itu kesimpulan anak kami.
Beliau percaya bahawa beliau telah menyaksikan banyak sesi brainstorming yang membawa kepada lahirnya GHB dan AMANAH sebab beliau ikut saya hadir dalam beberapa sesi diskusi awal sekitar 2015. Antara benda yang paling anak kami tidak boleh terima ialah dakwaan bahawa AMANAH ditunggang oleh DAP kerana tiada langsung DAP terbabit dalam proses kemunculan AMANAH ketika itu.
Lepas mesyuarat, saya selalu singgah kedai mamak minum teh dengan beliau dan kami bincang balik. Saya tanya anak kami apa yang dia faham dalam mesyuarat tersebut. Ia menyebabkan terjadinya meaning making, dan berdasarkan The Atkinson–Shiffrin model berkaitan fungsi memori, meaning making itu menyebabkan ingatan berpindah masuk ke long term memory. Kejadian masa itu kuat di minda anak kami walaupun masa itu beliau baru berumur 12 ke 13 tahun, usia saya mula menyertai usrah dan tarbiah 30 tahun yang lalu.
Adakah saya brainwash anak kami?
Anak sulung kami ini sangat susah hendak di’brainwash’ sebab saya pun dia selalu lawan.
Selepas perbincangan dan makan malam, kami menonton beberapa video sekitar tahun 2013, dan kemudian kami terjumpa video ini bertarikh 2016 (https://youtu.be/ufDd4oZFPLw)
Anak sulung kami faham dengan jelas maksud Prof. Aziz Bari bahawa Perlembagaan DAP adalah undang-undang pertubuhan, yang hanya terpakai ke atas ahli pertubuhan itu. Ia bukan Perlembagaan negara, yang digazet sebagai undang-undang negara. Sebab itu Prof beri contoh dengan mengatakan bahawa Perlembagaan DAP sama sahaja macam Perlembagaan Persatuan Penduduk. Tetapi macam mana boleh anak muda di dalam video ini seperti teruja seronok untuk menghentam Prof kerana membuat pengakuan bahawa DAP setaraf Persatuan Penduduk?
Ada falasi di situ. Anak-anak kami panas hati melihat anak muda itu terus menerus keliru dan ‘tak get the point’.
Kami berhenti di situ kerana kami kelaparan. Anak saya membuat kesimpulan yang agak pahit dengan katanya, “nasib baik tak sekolah di Malaysia!”
Saya sebagai guru, mengambil serius keluhannya itu.
[Kami tidak ambil tahu siapa anak muda yang bertanya di dalam video itu kerana sekadar mengambil iktibar kejadian]
Saya juga berharap antara PAS dan Pakatan Harapan terutamanya AMANAH, persengketaan dan permusuhan dapat diredakan. PAS akan berperanan sebagai Kingmaker menurut Tuan Guru Presiden. Seandainya PH dan AMANAH berterusan dilabel sebagai anti Islam, malah meninggalkan PAS itu seperti meninggalkan Islam, amat sukar untuk dibayangkan semasa PAS menjadi Kingmaker nanti, PAS memilih untuk bersama PH kerana Islamnya PAS dan rumitnya PH serta AMANAH.Suasana hari ini lebih menggambarkan PAS tidak mungkin memilih untuk meningkatkan majoriti PH yang dikeji dan dicaci ini, justeru kita faham mengapa ramai yang beranggapan memberi undi kepada PAS akhirnya adalah memberi undi kepada BN (walaupun masih ada banyak diskusi di situ).
Sebab itu kecaman-kecaman yang semakin menjurus kepada keluar PAS itu seperti meninggalkan Islam, lebih membimbangkan saya, jauh daripada kebimbangan saya terhadap apa sahaja keputusan PRU14 akan datang.
Previous Meidän Piti Lähteä (Kami Harus Pergi)
Next Temuramah Bersama Prof Aziz Bari: Menghormati Semangat Berpasukan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved